

**ΕΛΛΗΝΙΚΗ ΔΗΜΟΚΡΑΤΙΑ**

**ΥΠΟΥΡΓΕΙΟ ΠΑΙΔΕΙΑΣ**

 **ΚΑΙ ΘΡΗΣΚΕΥΜΑΤΩΝ**

**ΓΕΝΙΚΟ ΛΥΚΕΙΟ ΜΟΥΔΡΟΥ**

Ταχ. Δ!νση:

Τ.Κ.-Πόλη:

Τηλέφωνο:
e-mail:

ΜΟΥΔΡΟΣ ΛΗΜΝΟΥ

81401- ΜΟΥΔΡΟΣ ΛΗΜΝΟΥ

22540-71004

mail@lyk-moudr.les.sch.gr

6 Φεβρουαρίου 2020

 **ΓΕΝΙΚΟ ΛΥΚΕΙΟ ΜΟΥΔΡΟΥ ΛΗΜΝΟΥ**

**ΘΕΜΑ: «Πρόσκληση εκδήλωσης ενδιαφέροντος για τετραήμερη εκπαιδευτική εκδρομή»**

Το ΓΕΛ Μούδρου προτίθεται να πραγματοποιήσει τετραήμερη εκπαιδευτική εκδρομή στις **12-16 Μαρτίου 2020** στη Αθήνα-Χαλκίδα-Άγ. Ιωάννη Ρώσσο (Προκόπι Ευβοίας).

Καλούµε, σύµφωνα µε την υπ' αριθµ. *129287/Γ2 /2011* ΥΑ (ΦΕΚ 2769 *lτ.* Β' */ 2-12-2011),*τα ενδιαφερόµενα ταξιδιωτικά γραφεία να υποβάλουν προσφορές στο σχολείο **µέχρι την Δευτέρα 17 Φεβρουαρίου 2020, ώρα 12.00 το µεσηµέρι.**

Οι προσφορές θα είναι κλειστές και σε αυτές θα αναγράφεται το συνολικό κόστος και η επιβάρυνση ανά µαθητή. **Θα επιθυμούσαμε την κατάθεση δύο προσφορών, μια στην οποία θα συμπεριλαμβάνεται το κόστος των ακτοπλοϊκών εισιτηρίων και μια στην οποία δεν θα συμπεριλαμβάνεται.**

**Αναχώρηση: 12 Μαρτίου 2020 21:30 (ακτοπλοϊκώς) ΛΗΜΝΟΣ-ΛΑΥΡΙΟ**

**Επιστροφή: 16 Μαρτίου 2020 21:00 (ακτοπλοϊκώς) ΛΑΥΡΙΟ-ΛΗΜΝΟΣ**

**Αριθµός µαθητών: 33**

**Αριθµός συνοδών καθηγητών: 3**

**Μεταφορικά μέσα:**

--**Ακτοπλοϊκά εισιτήρια** από Λήμνο για Λαύριο μετ΄επιστροφής.

- **Λεωφορείο για μετακίνηση** των μαθητών από τη στιγμή της άφιξής τους στο Λαύριο, Παρασκευή 13-03-2020 και ώρα 06.30 π.μ. μέχρι την αναχώρησή τους από το λιμάνι του Λαυρίου, Δευτέρα 16-02-2020 και ώρα 21.00 μ.μ., το οποίο θα καλύψει όλες τις προγραμματισμένες μετακινήσεις και επισκέψεις σύμφωνα με το πρόγραμμα της εκδρομής.

**- Ξενοδοχείο:** τουλάχιστον 3\* με πρωινό στην Αθήνα (**3 διανυκτερεύσεις**) (**προτίμηση περιοχών: Σύνταγμα, Θησείο, Πλάκα**)

**ΠΡΟΓΡΑΜΜΑ ΕΚΔΡΟΜΗΣ**:

**Πέμπτη 12-3-2020:** Βραδινή αναχώρηση από τον χώρο του σχολείου με τουριστικό λεωφορείο και μετάβαση στο λιμάνι της Μύρινας. Βραδινό δρομολόγιο (21:30 με 06:30).

**1η ημέρα Παρασκευή 13-3-2020:** Άφιξη στο λιμάνι του Λαυρίου και μετάβαση στον Πολυχώρο Πολιτισμού-Ίδρυμα Στ. Νιάρχος (Καλλιθέα). Στις 12 επίσκεψη στο Χαροκόπειο Πανεπιστήμιο. Μετάβαση στο ξενοδοχείο κατά τις 14.00 . Γεύμα σε τοπική ταβέρνα. Αναχώρηση στις 16.00 για το Μουσείο Λαϊκής Τέχνης και Παράδοσης (Αγγελικής Χατζημιχάλη 6, Πλάκα), όπου έχουμε προγραμματισμένη επίσκεψη στις 17.00. Στη συνέχεια, ελεύθερη βόλτα στο Μοναστηράκι και Ερμού. Τακτοποίηση στα δωμάτια και δείπνο. Ξεκούραση και διανυκτέρευση στο ξενοδοχείο.

**2η ημέρα Σάββατο 14-3-2020:** Ώρα 08.30 πρόγευμα στο ξενοδοχείο και στις 09.30 αναχώρηση για το Ιστορικό Μουσείο (Σταδίου), όπου έχουμε προγραμματισμένη επίσκεψη στις 10.30. Περιήγηση στην περιοχή και στις 13.00 επίσκεψη στο Μουσείο Ακρόπολης. Γεύμα σε τοπικό εστιατόριο. Αναχώρηση για το ξενοδοχείο, ξεκούραση. Απογευματινός περίπατος και διασκέδαση. Επιστροφή στο ξενοδοχείο και διανυκτέρευση.

**3η ημέρα Κυριακή 15-3-2020:** Ώρα 08.30 πρόγευμα στο ξενοδοχείο και 09.30 αναχώρηση για τη Χαλκίδα. Επίσκεψη στο Κάστρο Καράμπαμπα και στάση για καφέ στην πόλη. Αναχώρηση στις 13.00 για το Προκόπι (Αγ. Ιω. Ρώσσος). Άφιξη περίπου στις 14.00, προσκύνημα και περιήγηση στην περιοχή. Γεύμα σε τοπικό εστιατόριο και στις 16.00 αναχώρηση για Αθήνα.  Προβλεπόμενη άφιξη στις 19.00. Σύντομη ξεκούραση και στις 20.30 έξοδος για βραδινή βόλτα.

**4η ημέρα Δευτέρα 16-3-2020:** Ώρα 08.30 πρόγευμα στο ξενοδοχείο και στις 9.30 αναχώρηση για περιήγηση στην Πλάκα και το Θησείο. Στις 11.30 προγραμματισμένη επίσκεψη στο Εθνικό Αστεροσκοπείο Αθηνών (Θησείο). Στις 13.00 αναχώρηση για το Mall (Μαρούσι) και στις 18.00 αναχώρηση για το λιμάνι του Λαυρίου. Στις 21.00 αναχώρηση με πλοίο για τη Μύρινα.

Ζητείται:

* Υποχρεωτική Ασφάλιση Ευθύνης Διοργανωτή, σύμφωνα με την κείμενη νομοθεσία
* Πρόσθετη ασφάλιση, που καλύπτει τα έξοδα σε περίπτωση ατυχήματος ή ασθένειας. (η χορήγησή της θα θεωρηθεί ιδιαιτέρως σημαντική)
* Τελική συνολική τιμή του οργανωμένου ταξιδιού (με ΦΠΑ) και η επιβάρυνση ανά μαθητή.
* Ρητή αναφορά κατηγορίας καταλυμάτων και όνομα και τηλέφωνο αυτών
* Την αντιμετώπιση της περίπτωσης που δεν θα πραγματοποιηθεί η εκδρομή στις προβλεπόμενες ημερομηνίες λόγω ανωτέρας βίας (απαγορευτικό, αλλαγές δρομολογίων κ.λ.π.) και δέσμευση για εναλλακτικές λύσεις
* Μείωση της αρχικής τιμής, αν αυξηθεί ο αριθμός των συμμετεχόντων.
* Υπεύθυνη δήλωση από το ταξιδιωτικό πρακτορείο με κάθε προσφορά ότι διαθέτει ειδικό σήμα λειτουργίας, το οποίο βρίσκεται σε ισχύ.
* To λεωφορείο για μετακίνηση των μαθητών πρέπει να διαθέτει όλες τις προβλεπόμενες από την κείμενη νομοθεσία προδιαγραφές (ελεγμένο από το ΚΤΕΟ, έγγραφα καταλληλότητας οχήματος, επαγγελματική άδεια οδήγησης, ελαστικά σε καλή κατάσταση, πλήρως κλιματιζόμενα κ.λπ.), καθώς και να πληροί όλες τις προϋποθέσεις ασφάλειας για μετακίνηση μαθητών (ζώνες ασφαλείας, έμπειροι οδηγοί κ.λ.π).

Ιδιαίτερη σημασία δίνουμε στη δυνατότητα συνεννόησης με τον οδηγό του λεωφορείου.

* Η διαμονή των μαθητών στο ξενοδοχείο θα είναι σε δίκλινα ή τρίκλινα δωμάτια και των καθηγητών σε μονόκλινα δωμάτια.
* Όλοι οι μαθητές θα μένουν στο ίδιο ξενοδοχείο και δεν θα επιτραπεί ο χωρισμός σε δύο ξενοδοχεία, ανεξάρτητα αν αυτά είναι κοντά.
* Δέκα μέρες μετά την κατοχύρωση του διαγωνισμού, ο μειοδότης είναι υποχρεωμένος να φέρει ΓΡΑΠΤΗ επιβεβαίωση του ξενοδοχείου ότι διαθέτει τον απαιτούμενο αριθμό δωματίων (μονόκλινα, δίκλινα, τρίκλινα) τη συγκεκριμένη ημερομηνία για τη διαμονή αποκλειστικά και ονομαστικά των μαθητών του σχολείου μας, καθώς και επιβεβαίωση της ναυτιλιακής εταιρείας για την κράτηση των εισιτηρίων.
* Από τη συνολική αξία της εκδρομής το 20% θα παρακρατηθεί σαν εγγύηση ακριβούς εκτέλεσής της και θα αποδοθεί μετά την επιστροφή του σχολείου από την εκδρομή.

Λόγω των ιδιαίτερων οικονοµικών προβληµάτων που αντιµετωπίζουν οι οικογένειες του συνόλου των µαθητών, παρακαλούµε ιδιαίτερα τα ταξιδιωτικά γραφεία να δώσουν λογικές προσφορές.

Τηλ. Επικοινωνίας Γενικού Λυκείου Μούδρου 22540-71004

FAX: 22540-71451

Διεύθυνση: ΓΕΝΙΚΟ ΛΥΚΕΙΟ ΜΟΥΔΡΟΥ, Μούδρος Λήμνου, Τ.Κ. 81401

E-MAIL: mail@lyk-moudr.les.sch.gr

  Η προσφορά σας πρέπει να κατατεθεί κλειστή ή να αποσταλεί ταχυδρομικώς ή με ταχυμεταφορά μέχρι την ΔΕΥΤΕΡΑ, 17-2-2020 ΚΑΙ ΩΡΑ 12.00μ.μ.

  Ο ΔΙΕΥΘΥΝΤΗΣ

ΚΑΡΑΓΙΑΝΝΗΣ ΣΤΥΛΙΑΝΟΣ